OpenLLM-France/wikimedia huggingface dataset:
# Municipi de Tukums

El municipi de Tukums (en letó: Tukuma novads) és un dels 36 municipis de Letònia, que es troba localitzat al centre-oest del país bàltic, i que té com a capital la localitat de Tukums. El municipi va ser creat després d'una reorganització territorial del 2020.

## Ciutats i zones rurals

* Tukums (ciutat)
* Degoles pagasts (zona rural)
* Džūkstes pagasts (zona rural)
* Irlavas pagasts (zona rural)
* Jaunsātu pagasts (zona rural)
* Lestenes pagasts (zona rural)
* Pūres pagasts (zona rural)
* Sēmes pagasts (zona rural)
* Slampes pagasts (zona rural)
* Tumes pagasts (zona rural)
* Zentenes pagasts (zona rural)

## Població i territori

La seva població està composta per un total de 33.608 persones (2009). La superfície del municipi té uns 1.198,1 kilòmetres quadrats, i la densitat poblacional és de 28,05 habitants per kilòmetre quadrat.

## Referències

* ↑ «Saeima finally approves major regional reforms» (en anglès). Eng.LSM.lv (Latvian Public Broadcasting), 11-06-2020 [Consulta: 11 juliol 2023].
* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 20 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 20 gener 2015].
# Ameboide

Ameboide és un terme que es refereix a les cèl·lules que es mouen o alimenten mitjançant projeccions temporals anomenades pseudòpodes (falsos peus). Aquest tipus de cèl·lules apareix en diversos grups d'organismes. Algunes cèl·lules d'animals pluricelul·lars poden ser ameboides, per exemple els leucòcits de la sang humana. Molts protists existixen com cèl·lules ameboides individuals, o prenen aquesta forma en alguna etapa del seu cicle vital. El més conegut dels organismes ameboides és Amoeba proteus.
Els ameboides es poden dividir en diverses categories morfològiques segons la forma i estructura dels seus pesudòpodes: actinòpodes, rizòpodes (subdividits en amebes loboses, filoses i reticuloses).

## Enllaços externs

* The Amoebae website brings together information from published sources.
* Amoebas are more than just blobs
* sun animacules and amoebas
* Molecular Expressions Digital Video Gallery: Pond Life - Amoeba (Protozoa) Some good, informative Amoeba videos.
* Joseph Leidy's Amoeba Plates Arxivat 2007-07-12 a Wayback Machine.
# Príncipe de Asturias (R-11)

El Príncipe de Asturias (R-11) era un portaavions per a avions STOVL de l'Armada espanyola que podia carregar fins a 29 aeronaus. El R-11 va ser el vaixell insígnia de la flota naval espanyola, i va ser el tercer portaavions de la història de l'Armada espanyola.
El portaavions fou construït a Ferrol (Galícia) i fou botat el 22 de maig de 1982 amb una eslora de 159,9 m, una mànega de 24,3 m i un calat de 9,4 m. Fou un projecte de gran envergadura econòmica i tecnològica que comportà un gran nombre de retards i augments de cost. El 2013 va ser substituït pel vaixell d'assalt amfibi, el Juan Carlos I (L-61).

## Referències

* ↑ Defensa. Grupo Edefa 2007. Página 18.

## Enllaços externs

* Web del Ministerio de Defensa sobre el portaavions
# Laurence Leboeuf

Laurence Leboeuf (Montreal, 13 de desembre de 1985) és una actriu quebequesa.

## Trajectòria

Leboeuf va estudiar primària a l'École Notre-Dame-de-Grâce i secundària a l'institut Villa Maria. Va debutar com a actriu en el paper d'Évelyne Boivin a la sèrie de televisió Virginie. Després va interpretar a Louise Lavigueur a la sèrie de televisió Les Lavigueur, la vraie histoire, i a Apple a Turbo Kid.
Va guanyar el Prix Jutra a la millor actriu secundària als 10th Jutra Awards, i va rebre una nominació al premis Genie a la millor actriu secundària als 28th Genie Awards per la seva actuació a la pel·lícula de 2007 Ma fille mon ange. Als 10th Canadian Screen Awards del 2022 va guanyar el premi a la millor actriu en una sèrie dramàtica per la seva interpretació de Magalie Leblanc a Transplant.

## Referències

* ↑ Lepage-Boily, Élizabeth. «Stéphane Rousseau taquine Martin Matte sur sa relation avec Laurence Leboeuf et les couteaux volent bas» (en francès canadenc), 24-08-2022. [Consulta: 22 març 2024].
* ↑ Tinnin, Drew. «Exclusive: Roadkill Superstar Talk Turbo Kid» (en anglès americà), 26-01-2015. [Consulta: 22 març 2024].
* ↑ Bresge, Adina. «Film 'Scarborough,' TV series 'Transplant' and 'Sort Of' top Canadian Screen Awards» (en anglès), 10-04-2022. [Consulta: 22 març 2024].
* ↑ Wiseman, Andreas. «‘Transplant’ & ‘Turbo Kid’ Star Laurence Leboeuf Signs With Gilbertson Entertainment» (en anglès americà), 25-11-2020. [Consulta: 22 març 2024].
* ↑ Starr, Michael. «'Transplant' star Laurence Leboeuf went through boot camp for medical scenes» (en anglès americà), 27-11-2020. [Consulta: 22 març 2024].
# Schaeffer

Schaeffer és el nom dels següents personatges:
* Claude F. A. Schaeffer (Estrasburg, 1898 -1982), arqueòleg francès
* Julius Schaeffer (Osterbusch, 1823 - Breslau, Polònia, 1902), compositor i musicògraf alemany
* Pierre Schaeffer (Nancy, 1910 - Ais de Provença, 1995), enginyer, investigador, teòric, compositor i escriptor francès
# Caça polivalent

Un caça polivalent o un avió de combat polivalent (en anglès: Multi-Role Combat Aircraft ) és un avió militar que pot ser usat en missions d'avió de caça i com avió d'atac a terra al mateix temps. Per norma general els caces polivalents són més lleugers i menys potents que els caces de superioritat aèria.
Un caça polivalent es diferencia d'un caça bombarder en què ha estat dissenyat per realitzar missions de combat aeri i atac a terra per igual, mentre que el caça bombarder és típicament un caça que també pot emprar armament aire- terra.

## Exemples

És un modern avió de combat, desenvolupat des del seu inici per a poder realitzar missions d'atac i defensa. Té armament i ordinadors de vol, per combat "Aire-aire" contra altres avions caça de supremacia aèria, en la mateixa missió de combat, pot realitzar vols de penetració profunda dins de territori enemic i atac a terra, llançant bombes guiades i míssils " aire-terra ", també pot realitzar missions d'atac naval, transportant míssils" Aire-superfície "navals antibuque, amb vols rasants sobre el mar.
A continuació es llisten exemples de caces polivalents i el país en què van ser desenvolupats:
| Continent | Avió |
| Europa | Panavia Tornado |
| Europa | Eurofighter Typhoon |
| Europa | Dassault Mirage 2000 |
| Europa | Dassault Rafale |
| Europa | Saab 39 Gripen |
| Europa | Sukhoi Su-35 |
| Europa | Sukhoi Su-30 |
| Europa | Mikoian MiG-35 |
| Europa | Mikoian MiG-29 |
| Amèrica | McDonnell Douglas F-4 Phantom II |
| Amèrica | Lockheed Martin F-16 Fighting Falcon |
| Amèrica | McDonnell Douglas F/A-18 Hornet |
| Amèrica | Boeing F/A-18 Super Hornet |
| Amèrica | Lockheed Martin F-35 Lightning II |
| Àsia | Mitsubishi F-2 |
| Àsia | Shenyang J-11 |
| Àsia | Chengdu J-10 |
| Àsia | Shenyang J-8 |
| Àsia | Xian JH-7A |
| Àsia | Chengdu J-7 |
| Àsia | JF-17 Thunder |
| Àsia | Sukhoi Su-30MKK |
| Àsia | Sukhoi Su-30MKI |
| Àsia | HAL Texas |
| Àsia | HAL HF-24 Marut |

## Vegeu també

* Avió de caça
* Caça bombarder
* Avió d'atac a terra
* Caça de superioritat aèria
* Interceptor
* Bombarder tàctic

## Referències

* ↑ Jorge García de la Costa = hx1TcFb8YrIC & printsec = frontcover & hl = ca & source = gbs_summary_r & cad = 0 Terminologia aeronàutica
# Rashidi Yekini

Rashidi Yekini (Kaduna, 23 d'octubre de 1963 - Ibadan, 4 de maig de 2012) fou un futbolista nigerià dels anys 1980 i 1990. Jugava a la posició de davanter.
Marcà 37 gols amb la selecció de futbol de Nigèria (a data 2007 n'és el màxim golejador), amb la qual participà en la Copa del Món de Futbol 1994 (on marcà el primer gol de la seva selecció en una fase final) i 1998. Fou campió africà el 1994 i participà en els Jocs Olímpics de Seül 1988. Fou el futbolista africà de l'any 1993. A nivell de clubs destacà al Vitória Setúbal portuguès, on jugà 5 temporades, tot i que jugà pel seu compte en sis altres països. Morí el 4 de maig de 2012 a Ibadan, als 48 anys, després d'una llarga malaltia, i fou enterrat a Ira, indret on residia, a l'estat de Kwara.

## Referències

* ↑ «Obituary: Rashidi Yekini (1963–2012)» (en anglès). Yahoo Sports, 04-05-2012. Arxivat de l'original el 20 febrer 2014. [Consulta: 5 maig 2012].
* ↑ Ajayi, Ola. «Nigeria: Legendary footballer, Rashidi Yekini dies at 48» (en anglès). AllAfrica.com, 05-05-2012. [Consulta: 18 març 2022].
* ↑ «Nigerian football legend, Rashidi Yekini, dies at 49» (en anglès). TheTimesofNigeria.com, 04-05-2012. [Consulta: 18 març 2022].
* ↑ «The agony of Rashidi Yekini's three-year old daughter» (en anglès). Premium Times, 14-05-2012. [Consulta: 18 març 2022].
* ↑ «An era ends: Rashidi Yekini buried in Kwara as hundreds weep» (en anglès). Premium Times, 05-05-2012. [Consulta: 18 març 2022].
# Mèrops (fill de Pandàreu)

Segons la mitologia grega, Mèrops (en grec antic Μέροψ) va ser un metge i endeví, fill de Pandàreu. Era rei de la ciutat mísia de Percote.
Homer el cita a la Ilíada. Com a endeví sabia el destí dels seus fills, Adrast i Anfios, i no va voler que anessin a la guerra de Troia, però els dos van desobeir. Van morir més tard a mans de Diomedes. Mèrops va ensenyar al troià Èsac, que era net seu, l'art d'interpretar els somnis. Una filla seva, Clite, es va casar amb Cízic, rei dels dolions, que va ser mort pels argonautes quan per error van ser confosos amb pirates. Clite, desconsolada, es va penjar d'un arbre.

## Referències

* ↑ Homer. Ilíada, II, 831 i XI, 329
* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 148. ISBN 8429741461.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 111. ISBN 9788496061972.
# Antonio Morales Solís

Antonio Morales Solís (Antequera, 29 de març de 1967) fou un futbolista espanyol de les dècades de 1990 i 2000.

## Trajectòria

Nascut a Andalusia, la seva carrera transcorregué íntegrament a Catalunya. Fou una llegenda a la UDA Gramenet, on jugà durant deu temporades i mitja i disputà quatre promocions a Segona A. Jugà als filials del Barça, a Segona Divisió, i Espanyol, amb el qual assolí un ascens a Segona B. També jugà tres temporades a l'AEC Manlleu, i una al Girona FC, UE Sant Andreu, CE Europa, AEC Manlleu i UE Rubí.

## Referències

* 1 2 3 4 «Fitxa del jugador». trayectoriasdefutbol.blogspot.com.es. [Consulta: 7 setembre 2016].
* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Senta Aulària de Larzac

Santa Aulària de Sarnon (francès Sainte-Eulalie-de-Cernon) és un municipi del departament francès de l'Avairon, a la regió d'Occitània. Fou el centre d'una comanda templera i més tard de l'orde de l'Hospital.

## Referències

* ↑ Toponímia occitana
# Príncep del Brasil

* Aquest article tracta sobre un títol de la Corona Portuguesa. Si cerqueu el seu equivalent en l'Imperi del Brasil, vegeu «Príncep Imperial del Brasil».
El títol de Príncep del Brasil és un títol nobiliari que fou utilitzat al Regne de Portugal, conferit normalment al príncep hereu de la casa reial, en substitució del de príncep de Portugal.
El títol va ser creat pel rei Joan IV de Portugal el 1645, substituint l'antic títol que s'havia utilitzat fins aleshores. en favor del seu primogènit Teodosi, al qual també se li va atorgar el títol de duc de Bragança.
Per Carta de Llei de 16 de desembre de 1815 es va refundar la monarquia, que va passar a anomenar-se Regne Unit de Portugal, el Brasil i l'Algarve, quelcom que va afectar també el nom del títol del príncep hereu, que va passar a tenir la mateixa denominació que el regne.
Amb la independència del Brasil, declarada el 1822, el títol va passar a formar part de la casa reial del Brasil, rebent el nom de Príncep Imperial del Brasil.

## Prínceps del Brasil

Usufructuaris portuguesos del títol
* 1645-1653: Teodosi III de Bragança, duc de Bragança i príncep hereu del regne
* 1653-1656: Alfons VI de Portugal, rei de Portugal
* 1688: Joan de Bragança, príncep hereu del regne
* 1689-1706: Joan V de Portugal, rei de Portugal
* 1712-1714: Pere de Bragança, príncep hereu del regne
* 1714-1750: Josep I de Portugal, rei de Portugal
* 1750-1777: Maria I de Portugal, reina de Portugal
* 1777-1788: Josep II de Bragança, duc de Bragança i príncep hereu del regne
* 1788-1816: Joan VI de Portugal, rei de Portugal

## Referències

* 1 2 Pereira, João Felix. História de Portugal (en portuguès). vol. 2. Lisboa: Imp. de L. C. da Cunha, 1847, p. 204.
* ↑ Salazar y Castro, Luis de. Historia genealogica de la Casa de Silva (en castellà). Madrid: Álvarez y Llanos, 1685, p. 655.
* 1 2 V., C.; C., S. Dynastia e a revolução de setembro ou nova exposição da questão portugueza da successão (en portuguès). Coïmbra: Imprenta de Trovão & Comp.ª, 1840, p. 113-118.
# Le Roy (Kansas)

Le Roy és una població dels Estats Units a l'estat de Kansas. Segons el cens del 2000 tenia 593 habitants.

## Demografia

Segons el cens del 2000, Le Roy tenia 593 habitants, 239 habitatges, i 162 famílies. La densitat de població era de 272,6 habitants/km².
Dels 239 habitatges en un 33,5% hi vivien nens de menys de 18 anys, en un 54,4% hi vivien parelles casades, en un 9,6% dones solteres, i en un 32,2% no eren unitats familiars. En el 29,3% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,3% tenia menys de 18 anys, un 7,3% entre 18 i 24, un 30% entre 25 i 44, un 20,7% de 45 a 60 i un 13,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90,6 homes.
La renda mediana per habitatge era de 30.341 $ i la renda mediana per família de 39.375 $. Els homes tenien una renda mediana de 25.469 $ mentre que les dones 19.886 $. La renda per capita de la població era de 15.034 $. Entorn del 6,6% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Le Roy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Le Roy». American Fact Finder. Oficina del Cens dels Estats Units, 12-01-2010.
# Sistema Territorial del Museu de la Ciència i de la Tècnica de Catalunya

El Sistema Territorial del Museu de la Ciència i de la Tècnica de Catalunya (mNACTEC) és una xarxa temàtica nacional que agrupa diferents museus i llocs d'interès patrimonial que de manera conjunta expliquen el procés d'industrialització a Catalunya.
La xarxa es va crear l'any 1998, com a desplegament del que es disposa a la Llei 17/1990 de Museus, i està encapçalada pel Museu de la Ciència i de la Tècnica de Catalunya.
Els centres que l'integren expliquen la industrialització a Catalunya mitjançant les seves col·leccions i/o la museïtzació de les diferents activitats productives que han existit i de les quals encara han quedat restes comprensibles que constitueixen el nostre patrimoni industrial.
Els museus i centres patrimonials que actualment integren l'estructura del Sistema Territorial del mNACTEC són:
* Museu de la Ciència i de la Tècnica de Catalunya
* Terracotta Museu de Ceràmica de la Bisbal d'Empordà
* Museu de la Colònia Sedó d'Esparreguera
* Farga Palau de Ripoll
* Museu del Ciment Asland de Castellar de n'Hug
* Museu Molí Paperer de Capellades
* Museu de la Pell d'Igualada i Comarcal de l'Anoia
* Museu del Suro de Palafrugell
* Museu del Ferrocarril de Catalunya
* Museu de les Mines de Cercs
* Ecomuseu-Farinera de Castelló d'Empúries
* Museu del Ter
* Museu de la Tècnica de Manresa
* Serradora d'Àreu
* Museu de l'Estampació de Premià de Mar
* Col·lecció d'Automòbils Salvador Claret
* Trens històrics de Ferrocarrils de la Generalitat
* Museu de les Mines de Bellmunt del Priorat
* Museu de la Torneria de Torelló
* Fassina Balanyà de l'Espluga de Francolí
* Museu de Gerri de la Sal
* Museu de Ceràmica "La Rajoleta" d'Esplugues de Llobregat
* Museu Hidroelèctric de Capdella
* Parc Cultural de la Muntanya de Sal de Cardona
* Museu de la Mecanització Agrària Cal Trepat de Tàrrega
* Centre d'Interpretació del Ferrocarril de Móra la Nova
* Roca Umbert La Tèrmica
* Museu de l'Oli de Catalunya

## Referències

* ↑ Web del Sistema Territorial del mNACTEC.
* ↑ LLEI 17/1990, de 2 de novembre, de museus. (DOGC núm. 1367, de 14.11.1990)..

## Vegeu també

* Museu de la Ciència i de la Tècnica de Catalunya
* Departament de Cultura i Mitjans de Comunicació

## Enllaços externs

* Web del Sistema Territorial del mNACTEC
# Casa d'Alboquers

La Casa d'Alboquers és un edifici de Sant Bartomeu del Grau (Osona) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular amb el teulat a doble vessant. Els murs són fets de pedres irregulars i morter. La construcció està realitzada en diferents etapes. Algunes de les obertures presenten llindes de pedra, mentre que altres són de fusta o de maons. En el mur sud de la casa hi ha uns contraforts fets el 1965. Actualment la casa està deshabitada donat el seu mal estat de conservació.

## Referències

* ↑ «Casa d'Alboquers». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 març 2019].
# Rashid II bin Saeed Al Maktum

Rashid bin Saeed Al Maktum (àrab: راشد بن سعيد آل مكتوم, Rāxid b. Saʿīd Āl Maktūm) (1912 – 7 d'octubre de 1990) fou xeic i emir de Dubai (1958-1990) i primer ministre i vicepresident dels Emirats Àrabs Units (1979-1990). Fou el gran impulsor de la modernització de Dubai. A la seva mort el va succeir com a emir el seu fill gran Maktum, que l'havia precedit com a primer ministre dels emirats i que també el va succeir en aquest càrrec. Fou pare de quatre fills:
* Maktum III bin Rashid Al Maktum (1943-2006), emir (1997-2006)
* Hamdan bin Rashid Al Maktum (nascut en 1945), ministre de Finances
* Muhammad bin Rashid Al Maktum (nascut en 1949), emir (des de 2006)
* Ahmed bin Rashid Al Maktum (nascut en 1950)
# Na Rodona

* Per a altres significats, vegeu «Rodona (desambiguació)».
Na Rodona (també Na Redona) és un illot de forma circular de l'arxipèlag de Cabrera situat just al nord de l'illa major, Cabrera.Té una superfície d'1,07 km². Forma part del parc nacional.

## Referències

* ↑ «Arqueobalear.net» (en castellà). Arxivat de l'original el 2018-06-13. [Consulta: 17 desembre 2017].
# Rusty Rivets

Rusty Rivets és una sèrie de televisió d'animació CGI en 3D canadenca produïda per Arc Productions i Spin Master Entertainment. La sèrie es va emetre durant tres temporades, simultàniament a Treehouse TV al Canadà i a Nickelodeon als Estats Units d'Amèrica, del 8 de novembre de 2016 al 8 de maig de 2020. Inspirat en elements de la cultura maker, segueix les aventures d'un jove inventor anomenat Rusty i el seu equip de robots personalitzats.
# Sprattus muelleri

Sprattus muelleri és una espècie de peix pertanyent a la família dels clupeids.

## Descripció

* Pot arribar a fer 13 cm de llargària màxima (normalment, en fa 10).
* 13-21 radis tous a l'aleta dorsal i 12-23 a l'anal.
* Nombre de vèrtebres: 43-47.

## Reproducció

Té una temporada de fresa pel que sembla al voltant de l'illa del Sud del juliol al gener.

## Hàbitat

És un peix marí, pelàgic-nerític i de clima subtropical (33°S-51°S, 165°E-180°E) que viu entre 28 i 110 m de fondària.

## Distribució geogràfica

Es troba al Pacífic sud-occidental: Nova Zelanda.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303. ISBN 92-5-102340-9.
* ↑ Stevenson, M.L., 2004. Trawl survey of the west coast of the South Island and Tasman and Golden Bays, March-april 2003 (KAH0304). New Zealand Fisheries Assessment Report 2004/4. 69 p.
* ↑ Whitehead, P.J.P., 1985.
* ↑ Beentjes, P., B. Bull, R.J. Hurst i N.W. Bagley, 2002. Demersal fish assemblages along the continental shelf and upper slope of the east coast of the South Island, New Zealand. N.Z. J. Mar. Freshwat. Res. 36:197-223.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Lisa Allkokondi

Lisa Allkokondi (nascuda el 17 de maig de 1995) és una ciclista de cursa professional albanesa. Va fitxar per la UCI Women's Team Conceria Zabri-Fanini per a la temporada de ciclisme femení de 2019.

## Referències

* ↑ «Lisa Allkokondi» (en anglès). ProCyclingStats.
* ↑ «Conceria Zabri-Fanini» (en francès). Association Le Peloton.
# Sociologia fiscal

La sociologia fiscal és la branca de la sociologia que investiga la societat humana basant-se en l'estudi de l'hisenda pública. És definida com la "disciplina que estudia el problema de l'Hisenda pública en termes de relacions socials i de deferències entre cultures, mitjançant l'anàlisi empíric i històric de les institucions i dels sistemes de creences i valors dels ciutadans".

## Referències

* ↑ Belmonte Martín, Irene. La modernización de la gestión tributaria local en España: el caso de Suma Gestión Tributaria de la Diputación de Alicante. Madrid: Instituto Nacional de Administración Pública, 2016, p. 22. ISBN 978-84-7351-557-3.
* ↑ Giachi, Sandro «Dimensiones sociales del fraude fiscal: confianza y moral fiscal en la España contemporánea». Revista Española de Investigaciones Sociológicas (REIS), 145, 1, 2014, pàg. 75.